Henry Adefope

Henry Edmund Olufemi Adefope (An haife shi a ranar 15 ga watan Maris shekarar 1926 – Ya mutu a ranar 11 ga watan Maris shekara ta 2012) ya kasance babban Janar din Sojan Najeriya wanda ya rike mukamin Ministan Harkokin Kasashen Waje kuma ya zama memba na Kwamitin Gasar Olympics na Duniya daga. Shekarar 1985 zuwa shekara ta 2006 kuma memba mai girmamawa na Kwamitin Gasar ta Duniya tun  shekara ta 2007   

 Rayuwar farko da ilimi 
An haifi Henry Adefope a ranar 15 ga watan Maris shekara ta 1926 a Kaduna, Nigeria da Alice Adefope da Cif Adefope. Yayi karatun sa a CMS Grammar School, Lagos da Glasgow University, ya kuma kammala karatun sa a General medicine a shekarar 1952. Ya yi aiki a matsayin likita daga shekarar 1953 zuwa shekara ta 1963 sannan aka ba shi aikin soja a shekara ta 1963.

 Ayyuka 
Ya hau mukamin Manjo Janar kuma ya yi aiki a matsayin Daraktan kula da lafiya. Daga shekarar 1975 zuwa shekara ta 1978 ya zama Ministan kwadago sannan daga shekara ta 1978 zuwa shekarar 1979 ya zama Ministan Harkokin Kasashen Waje, dukkanin mukaman ministocin karkashin gwamnatin soja ta Janar Olusegun Obasanjo .

Adefope ya kuma yi aiki a mukamai daban-daban a harkokin gudanar da wasanni, ciki har da shugabanci na Shugaban Kwamitin Wasannin Olympics na Najeriya daga shekarar 1967 zuwa shekara ta 1976 da kuma Mataimakin Shugaban Kungiyar Wasannin Kasashe ta Tsakiya daga  shekarar 1974 zuwa shekara ta 1982. A shekarar 1985 aka zaɓe shi a cikin IOC. Yayin da yake tare da IOC, ya kasance memba na kwamitocin da suka zaɓi biranen da za su karɓi bakuncin gasar wasannin Olympics ta bazara ta shekarar 2000 da shekara ta  2004 . An bincika shi, amma an barrantar da shi game da badakalar neman gasar Olympics ta lokacin hunturu ta shekarar 2002 .  Ya zama memba na girmamawa na IOC a shekara ta 2006.

 Iyali 
Adefope ya kasance uba, kaka da kakana. ‘Ya’yan sa sun hada da Femi Adefope, Dotun Okojie, Folake Nedd, Ronke Eso, Seyi Adefope, Niyi Adefope da Toyin Adeyeye. 

 Mutuwa 
Henry Adefope ya mutu a ranar 11 ga watan Maris na shekarar 2012 yana da shekara 85, kwana hudu ke nan da cikarsa shekaru 86 da haihuwa.

 Manazarta 

 Hanyoyin haɗin waje 

 Bayanin memba na IOC

category:Mutuwan 2012